
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 350 μ2 στη θέση «Καγκέ- 
λια» περιφερείας Ρευματιάς του Νομού Πρέβεζας... 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση μεταφοράς συντελεστή δόμησης ακινήτου, 
που βρίσκεται εντός του εγκεκριμένου σχεδίου του 
Δήμου Αθηναίων (Ν. Αττικής) στην οδό Αισχύλου 
αρ. 34, περιοχή Ψυρρή (Ο.Τ. 37/65) και στο οποίο υ¬ 
πάρχει κτίσμα χαρακτηρισμένο ως διατηρητέο. 2 

Εγκριση μεταφοράς συντελεστή δόμησης ακινήτου, 
που βρίσκεται εντός του εγκεκριμένου σχεδίου του 
Δήμου Πατρέων (Ν. Αχαΐας) στις οδούς Σατω- 
βριάνδου 17 & Ρήγα Φεραίου, και στο οποίο υπάρ¬ 


χει κτίσμα χαρακτηρισμένο ως διατηρητέο. 3 

Τροποποίηση ρυμοτομικού σχεδίου Αγίων Αναργύ¬ 
ρων Ν. Αττικής στα Ο.Τ. 140, 106 και 154β'. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ.4171 (η 

Κήρυξη αναδασωτέας έκτασης 850 μ2 στη θέση «Καγκέ- 
λια» περιφερείας Ρευματιάς του Νομού Πρέβεζας. 

Ο ΑΝΑΠΛΗΡΩΤΗΣ ΠΕΡΙΦ. ΔΙΕΥΘΥΝΤΗ Ν. ΠΡΕΒΕΖΑΣ 
Έχοντας υπόψη: 

1. Το άρθρο 117 παρ. 3 του Συντάγματος. 


2. Τις διατάξεις: 

α) Του Ν.Δ. 532/70 «περί διοικητικής αποκέντρωσης». 

β) Του Ν. 998/79 «περί προστασίας των Δασών και Δα¬ 
σικών εν γένει εκτάσεων της Χώρας» και συγκεκριμένα: 

1) Τουάρθρ. 41 παρ. 1 και 

2) Τουάρθρ. 38παρ. 1. 

γ) Του Ν. 2218/94, όπως συμπληρώθηκε με το Ν. 
2240/94 για τη Νομαρχιακή Αυτοδιοίκηση. 

3. Τις αριθ. 160417/8.7.1980 και 182447/24.9.1980 δια¬ 
ταγές του Υπ. Γεωργίας. 

4. Την αριθ. 581/30.12.96 πρόταση της Διεύθυνσης Δα¬ 
σών Πρέβεζας, για κήρυξη αναδασωτέας της αναφερό- 
μενης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση της δασικής βλάστησης που καταστράφηκε από πα¬ 
ράνομη υλοτομία την έκταση των οκτακόσιων πενήντα 
(850) μ2 που βρίσκεται στη θέση «Καγκέλια» περιφερείας 
Ρευματιάς του Νομού Πρέβεζας και προσδιορίζεται από 
τα στοιχεία (Α-Β-Γ-Δ-Α) όπως φαίνονται στο συνημμένο 
διάγραμμα, το οποίο αποτελεί αναπόσπαστο μέρος της α- 
ποφάσεως αυτής και έχει όρια: 

Ανατολικά: Με δημόσιο δάσος Ρευματιάς. 

Δυτικά: Με αγροτικό δρόμο. 

Βόρεια: Με ελαιόκτημα. 

Νότια: Με δημόσιο δάσος Ρευματιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 31 Δεκεμβρίου 1996 
Ο Αναπληρωτής Περιφερειακού Διευθυντή 
ΣΤΑΥΡΟΣ ΚΕΝΤΡΟΣ 












ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


299 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 22461 ( 2 ) 

Έγκριση μεταφοράς συντελεστή δόμησης ακινήτου, που 
βρίσκεται εντός του εγκεκριμένου σχεδίου του Δήμου 
Αθηναίων (Ν. Αττικής) στην οδό Αισχύλου αρ, 34, πε¬ 
ριοχή Ψυρρή (Ο.Τ. 37/65) και στο οποίο υπάρχει κτί- 
σμα χαρακτηρισμένο ως διατηρητέο. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 “Μεταφορά συντελε¬ 
στή δόμησης και άλλες διατάξεις» (Α' 69) και ειδικότερα 
τα άρθρα 2, 3 (ενότητα Απαρ, Ια), 6, 7 (παρ. 1 και 2α), 8, 
9 και 21 (παρ. 4). 

2. Τις διατάξεις της παρ. 1 (εδ. ιδ) του άρθρου 23τουΝ. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις με αριθμό πρωτ. 30415/19,5.93, 21867/12.11.96 
και 22461/27.11.96 αιτήσεις της Μαρίας Μίχα του Πανα¬ 
γιώτη και της Αιμιλίας που έχει, την κυριότητα του βαρυ- 
νομένου - διατηρητέου ακινήτου και το δικαίωμα Μ.Σ.Δ. 

4. Την από Νοεμβρίου 1996 τεχνική μελέτη γιατο βαρυ- 
νόμενο ακίνητο του αρχιτέκτονα. 

5. Την από 24.11.96 έκθεση ελέγχου τίτλων κυριότητας 
του βαρυνομένου ακινήτου, του δικηγόρου Αθηνών Δη- 
μητρίου Μίχα. 

6. Την με αριθμό 6357/2.12.96 πράξη συναίνεσης της 
Μαρίας Μίχατου Παναγιώτη καιτηςΑιμιλίας, ενώπιοντης 
Συμβολαιογράφου Αχαρνών Ελένης Θεοδ. Τζεμπετζή. 

7. Το με αριθμό πρωτ. 85808/6601/96 έγγραφο της 
Δ/νσης Πολεοδομικού Σχεδιασμούτου Υ.ΠΕ.ΧΩ.Δ.Ε. 

8. Την με αριθμό 776/43/21.12.96 θετική γνωμοδότηση 
του Κεντρικού Συμβουλίου Χωροταξίας, Οικισμού και Πε¬ 
ριβάλλοντος, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης από το 
βαρυνόμενο - διατηρητέο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου Αθη¬ 
νών (Ν. Αττικής), στην οδό Αισχύλου αρ. 34 περιοχή Ψυρ- 
ρή (Ο.Τ. 37/65) και στο οποίο υπάρχει κτίριο χαρακτηρι¬ 


σμένο ως διατηρητέο, με την υπ’ αριθ. 7337/931/1991 α¬ 
πόφαση του Υπουργού Περιβάλλοντος, Χωροταξίας και 
Δημοσίων Έργων (Φ.Ε.Κ. 151Δ73.4.91) όπωςτο βαρυνό¬ 
μενο αυτό ακίνητο φαίνεται περικλειόμενο με τα γράμμα¬ 
τα Α, Β, Γ, Δ, Ε, Ζ, Α στο σχετικό πρωτότυπο διάγραμμα σε 
κλίμακα 1:500, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 
22461/1996 πράξητου και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή είναι: 

α. Θέση οικοπέδου: Αισχύλου αρ. 34, περιοχή Ψυρρή 
(Ο.Τ. 37/65) στο Δήμο Αθηναίων, 
β. Εμβαδόν οικοπέδου: 122,50 τ.μ. 
ή Όροι δόμησης της περιοχής που βρίσκεται το βαρυ¬ 
νόμενο ακίνητο σύμφωνα με το από 11.10.96 θεωρημένο 
τοπογραφικό από την Υπηρεσία Πολεοδομίας του Δήμου 
Αθηναίων είναι: 

I. Συντελεστής δόμησης: 4,20. 

II. Ποσοστό επιτρεπόμενος κάλυψης ισογείου: 70% 

δ. Σύνολο δομήσιμων επιφανειών (επιτρεπόμενη δόμη¬ 
ση): 514,50τ.μ, 

ε. Σύνολο δομημένων επιφανειών (υπάρχουσα δόμη¬ 
ση): 177,47τ.μ. 

στ. Μεταφερόμενη δομήσιμη επιφάνεια που εγκρίνεται 
με την παρούσα απόφαση: 337,03 τ.μ. από ορόφους. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το βαρυνόμενο ακίνητο του άρ¬ 
θρου 1, υπέρ της εχούσης δικαίωμα κυριότητας σε αυτό 
και το δικαίωμα Μ,Σ,Δ, ήτοι υπέρ αιτήσεως της Μαρίας 
Μίχατου Παναγιώτη καιτηςΑιμιλίας και για την επιφάνεια 
των 337,03 τ.μ. από ορόφους. 

Άρθρο 3 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Δεκεμβρίου 1996 

ΟΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 20978 (3) 

Έγκριση μεταφοράς συντελεστή δόμησης ακινήτου, που 
βρίσκεται εντός του εγκεκριμένου σχεδίου του Δήμου 
Πατρέων (Ν. Αχαΐας) στις οδούς Σατωβριάνδου 17 & 
Ρήγα Φεραίου, και στο οποίο υπάρχει κτίσμα χαρα¬ 
κτηρισμένο ως διατηρητέο. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «Μεταφορά συντελε¬ 
στή δόμησης και άλλες διατάξεις» (Α' 69) και ειδικότερα 
τα άρθρα 2, 3 (ενότητα Απαρ. Ια), 6, 7 (παρ. 1 και 2α), 8 
και 9. 

2. Τις διατάξεις τηςπαρ. 1 (εδ. ιδ) του άρθρου 23τουΝ. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις με αριθμό πρωτ. α) 29843/93, β) 350104/93, γ) 
11809/96, δ) 17068/96, ε) 18131/96 και στ) 20978/96 αιτή¬ 
σεις των α) Παπανικολάου Αθανασίου Σωτηρίου-Γεωργί- 
ου, β) ιδίων προαναφερομένων, γ) Σωτηρίου Παπανικο- 
λάου,δ) Γεωργίου Παπανικολάου, ε) ομοίως και στ) ομοί¬ 
ως Γεωργίου Παπανικολάου, που έχουν την κυριότητα 
του βαρυνομένου - διατηρητέου ακινήτου και το δικαίωμα 
Μ.Σ.Δ. 

4. Την από 29.4.93 τεχνική μελέτη για το βαρυνόμενο α¬ 
κίνητο του τεχν. πολιτικού μηχανικού Δημητρίου Γ. Φέ- 
τση. 

5. Την από 21.6.96 έκθεση ελέγχου τίτλων κυριότητας 
για το βαρυνόμενο ακίνητο της δικηγόρου Πατρών Αιμι¬ 
λίας Αγγελοπούλου. 

6. Την με αριθμό 29113/21.6.96 πράξη συναίνεσης των 
1) Αθανασίου Παπανικολάου του Γεωργίου και της Αγγε¬ 
λικής, 2) Σωτηρίου Παπανικολάου του Αθανασίου και της 
Νεφέλης και Γεωργίου Παπανικολάου του Αθανασίου και 
της Νεφέλης, συνιδιοκτητών του βαρυνομένου διατηρη¬ 
τέου ακινήτου κατά τα πιο κάτω ποσοστά εξ αδιαιρέτου, 
ενώπιον της Συμβολαιογράφου Πατρών Βικτωρίας Γε- 
ωργ. Αγγελοπούλου. 

7. Το με αριθμιό πρωτ. ΥΠΠΟ/2η Ε.Ν.Μ./Φ02- 
β/249/12.2.96 έγγραφο της 2ης Εφορείας Νεωτέρων 
Μνημείων Δυτ. Ελλάδος. 

8. Την με αριθμό 260/11/10.4.96 θετική γνωμοδότηση 
του Κεντρικού Συμβουλίου Χωροταξίας, Οικισμού και Πε¬ 
ριβάλλοντος, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης από το 
βαρυνόμενο - διατηρητέο ακίνητο που βρίσκεται εντός 
του εγκεκριμένου ρυμοτομικού σχεδίου του Δήμου Πα¬ 
τρέων Ν. Αχαΐας στις οδούς Σατωβριάνδου 17 και Ρήγα 
Φεραίου και στο οποίο υπάρχει κτίριο χαρακτηρισμένο ως 
διατηρητέο, με την υπ’ αριθμ. 1521/35465/85 απόφαση 


του Υπουργού Πολιτισμού (Φ.Ε.Κ. 454Β719.7.85) όπωςτο 
βαρυνόμενο αυτό ακίνητο φαίνεται περικλειόμενο με τα 
γράμματα Α Β Γ Δ Α στο σχετικό πρωτότυπο διάγραμμα 
σε κλίμακα 1:500 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
20978/1996 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι τα εξής: 

α. Θέση οικοπέδου: Σατωβριάνδου 17 και Ρήγα Φεραί¬ 
ου στην Πάτρα, 

β. Εμβαδόν οικοπέδου: 367,64 τ.μ. 

γ. Όροι δόμησης της περιοχής που βρίσκεται το βαρυ¬ 
νόμενο ακίνητο σύμφωνα με το θεωρημένο στις 19.10.95 
από τη Δ/νση Πολεοδομίας Νομαρχιακής Αυτοδιοίκησης 
Αχαΐας τοπογραφικό διάγραμμα: 

I. Συντελεστής δόμησης: 2,40. 

II. Ποσοστό επιτρεπόμενης κάλυψης ισογείου: 70%. 

δ. Σύνολο δομήσιμων επιφανειών (επιτρεπόμενη δόμη¬ 
ση): 367,64x2,40 = 882,33 τ.μ. που μπορεί να εξαντληθεί 
στο παρόν οικόπεδο σε στάθμες ισογείου και ορόφων. 

ε. Σύνολο δομημένων επιφανειών (υπάρχουσα δόμη¬ 
ση): 489,667τ.μ. 

στ. Μεταφερόμενη δομήσιμη επιφάνεια που εγκρίνεται 
με την παρούσα απόφαση: 882,33 - 489,667 = 392,663 
συνολικά και ειδικότερα 40,238 τ.μ. από ισόγειο και 
352,425 τ.μ. από ορόφους. 

ζ) Η χρήση του υπόγειου χώρου ορίζεται βοηθητική (α¬ 
ποθήκες) και δεν μπορεί να χρησιμοποιηθεί για χώρους 
που προσμετρούνται στο συντ. δόμησης. 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης από το βαρυνόμενο ακίνητο του άρ¬ 
θρου 1, υπέρ των εχόντων δικαίωμα συγκυριότητας σε 
αυτό και το δικαίωμα Μ.Σ.Δ. ήτοι υπέρ των α) Αθανασίου 
Παπανικολάου του Γεωργίου και της Αγγελικής (2/8 αδι¬ 
αίρετα πλήρους κυριότητος και 3/8 αδιαίρετα της επικαρ¬ 
πίας) , β) Σωτηρίου Παπανικολάου του Αθανασίου και της 
Νεφέλης (3/8 αδιαίρετα της ψιλής κυριότητος) και γ) Γ ε¬ 
ωργίου Παπανικολάου ταυ Αθανασίου και της Νεφέλης 
(3/8 αδιαίρετα πλήρους κυ ριότητος) και για την επιφάνεια 
των352,425τ.μ. από ορόφους και 40,238τ.μ. από ισόγειο, 
ήτοι για σύνολο 392,663 τ.μ. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Δεκεμβρίου 1996 

ΟΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ.οικ. 25794/15851/1523 σχ 11165/1127 (4) 

Τροποποίηση ρυμοτομικού σχεδίου Αγίων Αναργύρων 
Ν. Αττικής στα Ο.Τ. 140, 106 και 154β'. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του από 17.7.1923 Ν. Δ/τος και ειδικό¬ 
τερα των άρθρων 3 και 70 αυτού όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις του Α.Ν. 314/68 (ΦΕΚ 47/Α) όπως μετα¬ 
γενέστερα τροποποιήθηκαν με το υπ' αρ. 1018/71 Ν. 
Δ/γμα (ΦΕΚ 220/Α) και με την παρ. 3 του άρθρου 34 του Ν. 
1577/85 (ΦΕΚ210/Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 70/Α). 

4. Τις διατάξεις του Ν. 2218/94 (ΦΕΚ 90/Α) περί Ίδρυ¬ 
σης Νομαρχιακής Αυτοδιοίκησης κ.λπ. όπως αντικστα- 
στάθηκαν με το Ν. 2240/94 (ΦΕΚ 153/Α/94). 

5. Τον ισχύοντα Οργανισμό (Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 395/Β/ 
11.5.95) και την αρ. 643/6.10.95 απόφαση Νομάρχη Αθη¬ 
νών περί μεταβίβασης αρμοδιοτήτων. 

6. Την υπ' αρ. 148/16.3.95 ομόφωνη απόφαση του Διοι¬ 
κητικού Συμβουλίου Αγίων Αναργύρων. 

7. Την υπ’ αρ. 34/96 θέμα 8ο γνωμοδότηση του ΣΧΟΠ 
Νομαρχιακού Τομέα Δυτικής Αθήνας, αποφασίζουμε: 


Άρθρο 1 ο 

Εγκρίνεται η τροποποίηση του ρυμοτομικού σχεδίου 
Αγ. Αναργύρων με: α) τη δημιουργία «χώρου σχολείου» 
και «πεζόδρομου» στα Ο.Τ. 140 και 154β, β) την αύξηση 
του υπάρχοντας κοινόχρηστου χώρου στο Ο.Τ. 154β" και 
την «πεζοδρόμηση» του εναπομείναντος δρόμου μεταξύ 
των Ο.Τ. 154β' και 140 και γ) την «πεζοδρόμηση» τμήμα¬ 
τος του δρόμου Μαυρομιχάλη μεταξύ των Ο.Τ. 106 και 
140α , όπως φαίνεται στο σχετικό πρωτότυπο σχεδιά¬ 
γραμμα σε κλίμακα 1:500 το οποίο συνοδεύει αυτή την α¬ 
πόφαση. 

Άρθρο 2ο 

Από τις διατάξεις αυτής της απόφασης δενπροκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου ΙΛΙΟΥ (άρθρο 27 του Ν. 
2081/92). 

Άρθρο 3ο 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1996 

Με εντολή Νομάρχη 
Ο Πρόεδρος της ΝΕ ΠΟΠΕΥ 
ΓΙΩΡΓΟΣ ΑΝΑΝΙΑΔΗΣ 

